ಶ್ರಬಾನಿ ಬಸು

**ಶ್ರಬಾನಿ ಬಸು** ಅವರು ಭಾರತೀಯ ಪತ್ರಕರ್ತೆ ಮತ್ತು ಇತಿಹಾಸಕಾರ್ತಿ. ಇವರು *ವಿಕ್ಟೋರಿಯಾ ಮತ್ತು ಅಬ್ದುಲ್: ದಿ ಟ್ರೂ ಸ್ಟೋರಿ ಆಫ್ ದಿ ಕ್ವೀನ್ಸ್ ಕ್ಲೋಸೆಸ್ಟ್ ಕಾನ್ಫಿಡೆಂಟ್* (೨೦೧೦) ಸೇರಿದಂತೆ ಹಲವಾರು ಪುಸ್ತಕಗಳ ಲೇಖಕರು, ಇದು ರಾಣಿ ವಿಕ್ಟೋರಿಯಾ ಮತ್ತು ಅಬ್ದುಲ್ ಕರೀಮ್ ನಡುವಿನ ಸ್ನೇಹವನ್ನು ಆಧರಿಸಿದೆ. ಇದನ್ನು ನಂತರ *ವಿಕ್ಟೋರಿಯಾ & ಅಬ್ದುಲ್* (೨೦೧೭) ಚಿತ್ರಕ್ಕೆ ಅಳವಡಿಸಲಾಯಿತು. ಮೊದಲು ಅವರು *ಸ್ಪೈ ಪ್ರಿನ್ಸೆಸ್: ದಿ ಲೈಫ್ ಆಫ್ ನೂರ್ ಇನಾಯತ್ ಖಾನ್* (೨೦೦೬) ಅನ್ನು ಬರೆದರು. ಅದರ ನಂತರ ಅವರು ನೂರ್ ಇನಾಯತ್ ಖಾನ್ ಸ್ಮಾರಕ ಟ್ರಸ್ಟ್ ಅನ್ನು ಸ್ಥಾಪಿಸಿದರು ಮತ್ತು ಖಾನ್ ಅವರ ಸ್ಮಾರಕಕ್ಕಾಗಿ ಪ್ರಚಾರ ಮಾಡಿದರು. ಇದರ ಪರಿಣಾಮವಾಗಿ ಲಂಡನ್‌ನ ಗಾರ್ಡನ್ ಸ್ಕ್ವೇರ್‌ನಲ್ಲಿ ಬಸ್ಟ್ ನಿರ್ಮಾಣವಾಯಿತು. ೨೦೨೦ ರಲ್ಲಿ, ಅವರು ಟ್ಯಾವಿಟನ್ ಸ್ಟ್ರೀಟ್‌ನಲ್ಲಿರುವ ಖಾನ್ ಅವರ ಲಂಡನ್ ಮನೆಯ ಹೊರಗೆ ನೀಲಿ ಫಲಕವನ್ನು ಅನಾವರಣಗೊಳಿಸಿದರು.

೧೯೧೪ ರಲ್ಲಿ ಯುರೋಪ್‌ಗೆ ಕಳುಹಿಸಲಾದ ಭಾರತೀಯ ಪುರುಷರ ಕಥೆಗಳನ್ನು ಸಂಗ್ರಹಿಸಿದ ನಂತರ, ಅವರು *ಫಾರ್ ಕಿಂಗ್ ಮತ್ತು ಅನದರ್ ಕಂಟ್ರಿ* (೨೦೧೫) ಅನ್ನು ಪ್ರಕಟಿಸಿದರು. ಇದು ಮೊದಲ ವಿಶ್ವ ಯುದ್ಧದಲ್ಲಿ ಭಾರತದ ಕೆಲವು ಕೊಡುಗೆಗಳನ್ನು ವಿವರಿಸುತ್ತದೆ. ನಂತರ ಅವರು ಆರ್ಥರ್ ಕಾನನ್ ಡಾಯ್ಲ್ ಅವರು ಮಿಡ್‌ಲ್ಯಾಂಡ್ಸ್‌ನಲ್ಲಿ ಭಾರತೀಯ ವಕೀಲ ಜಾರ್ಜ್ ಎಡಲ್ಜಿಯ ಮುಗ್ಧತೆಯನ್ನು ಹೇಗೆ ಸಾಬೀತುಪಡಿಸಿದರು ಎಂಬುದರ ಕುರಿತು *ದಿ ಮಿಸ್ಟರಿ ಆಫ್ ದಿ ಪಾರ್ಸಿ ಲಾಯರ್: ಆರ್ಥರ್ ಕಾನನ್ ಡಾಯ್ಲ್, ಜಾರ್ಜ್ ಎಡಲ್ಜಿ ಮತ್ತು ಇಂಗ್ಲಿಷ್ ಹಳ್ಳಿಯಲ್ಲಿ ವಿದೇಶಿಯರ ಪ್ರಕರಣ* (೨೦೨೧) ಎಂಬ ಪುಸ್ತಕವನ್ನು ಬರೆದರು.

## ಆರಂಭಿಕ ಜೀವನ 
ಶ್ರಬಾನಿ ಬಸು ಕೋಲ್ಕತ್ತಾದಲ್ಲಿ ಜನಿಸಿದರು ಮತ್ತು ಢಾಕಾ, ಕಠ್ಮಂಡು ಮತ್ತು ದೆಹಲಿಯಲ್ಲಿ ಬೆಳೆದರು. ಅವರು ದೆಹಲಿಯ ಸೇಂಟ್ ಸ್ಟೀಫನ್ಸ್ ಕಾಲೇಜಿನಲ್ಲಿ ಇತಿಹಾಸವನ್ನು ಅಧ್ಯಯನ ಮಾಡಿದರು ಮತ್ತು ದೆಹಲಿ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿಯನ್ನು ಪಡೆದರು. 

## ವೃತ್ತಿ 
ಪತ್ರಿಕೋದ್ಯಮದಲ್ಲಿ ಅವರ ವೃತ್ತಿಜೀವನದಲ್ಲಿ ೧೯೮೩ ರಲ್ಲಿ ಪ್ರಾರಂಭವಾಯಿತು. ಅವರು ಮುಂಬೈನಲ್ಲಿ *ದಿ ಟೈಮ್ಸ್ ಆಫ್ ಇಂಡಿಯಾದ* ಟ್ರೈನಿ ಪತ್ರಕರ್ತರಾದರು.  ೧೯೮೭ ರಲ್ಲಿ ಅವರು ಲಂಡನ್‌ಗೆ ತೆರಳಿದರು ಮತ್ತು ಕಲ್ಕತ್ತಾ ಮೂಲದ ಪತ್ರಿಕೆ *ಆನಂದಬಜಾರ್ ಪತ್ರಿಕಾ* ಮತ್ತು *ದಿ ಟೆಲಿಗ್ರಾಫ್‌ನಲ್ಲಿ* ಕೆಲಸ ಮಾಡಿದರು. 

### *ಸ್ಪೈ ಪ್ರಿನ್ಸೆಸ್* 
ಬಸು ಅವರು ಜೀನ್ ಓವರ್‌ಟನ್ ಫುಲ್ಲರ್ ಅವರ ನೂರ್ ಇನಾಯತ್ ಖಾನ್ ಅವರ ಜೀವನ ಚರಿತ್ರೆಯನ್ನು ಅಧ್ಯಯನ ಮಾಡಿದರು. ಖಾನ್ ಅವರ ಸಂಬಂಧಿಕರನ್ನು ಸಂದರ್ಶಿಸಿದರು ಮತ್ತು *ಸ್ಪೈ ಪ್ರಿನ್ಸೆಸ್: ದಿ ಲೈಫ್ ಆಫ್ ನೂರ್ ಇನಾಯತ್ ಖಾನ್* ಬರೆಯಲು ಅವರ ಎಸ್ ಒ ಇ ವೈಯಕ್ತಿಕ ಫೈಲ್‌ಗಳಿಂದ ಡೇಟಾವನ್ನು ಹೊರತೆಗೆದರು.  ಇದನ್ನು ೨೦೦೬ ರಲ್ಲಿ ಪ್ರಕಟಿಸಲಾಯಿತು.  ೨೦೧೦ ರಲ್ಲಿ ನೂರ್ ಇನಾಯತ್ ಖಾನ್ ಅವರ ಸ್ಮಾರಕಕ್ಕಾಗಿ ಅವರ ಅಭಿಯಾನದ ನಂತರ, ಆಕೆಯ ಸ್ಮರಣಾರ್ಥ ಪ್ರತಿಷ್ಠೆಯನ್ನು  ಲಂಡನ್‌ನ ಗಾರ್ಡನ್ ಸ್ಕ್ವೇರ್‌ನಲ್ಲಿ ಖಾನ್ ಅವರ ಮನೆಯ ಬಳಿ ನಿರ್ಮಿಸಲಾಯಿತು.  ರಾಜಕುಮಾರಿ ಅನ್ನಿ ೨೦೧೨ ರಲ್ಲಿ ಸ್ಮಾರಕವನ್ನು ಅನಾವರಣಗೊಳಿಸಿದರು.  ೨೦೨೦ರಲ್ಲಿ, ಬಸು ಅವರು ಟ್ಯಾವಿಟನ್ ಸ್ಟ್ರೀಟ್‌ನಲ್ಲಿರುವ ಖಾನ್ ಅವರ ಲಂಡನ್ ಮನೆಯ ಹೊರಗೆ ಇಂಗ್ಲಿಷ್ ಹೆರಿಟೇಜ್ ಸ್ಥಾಪಿಸಿದ ನೀಲಿ ಫಲಕವನ್ನು ಅನಾವರಣಗೊಳಿಸಿದರು.  ೨೦೧೦ ರ ಹೊತ್ತಿಗೆ, *ಸ್ಪೈ ಪ್ರಿನ್ಸೆಸ್ ಅನ್ನು* ಒಲಿವಿಯಾ ಹೆಟ್ರೀಡ್ ಮತ್ತು ಬಸು ಅವರೊಂದಿಗೆ ಸಮಾಲೋಚಿಸಿ ಟಿವಿ ಸರಣಿಗೆ ಅಳವಡಿಸಿಕೊಳ್ಳಲಾಗುತ್ತಿದೆ. 

### *ವಿಕ್ಟೋರಿಯಾ ಮತ್ತು ಅಬ್ದುಲ್* 
೧೯೯೦ ರ ದಶಕದಲ್ಲಿ, ಮೇಲೋಗರದ ಇತಿಹಾಸದ ಕುರಿತಾದ ತನ್ನ ಸಂಶೋಧನೆಯ ಸಮಯದಲ್ಲಿ, ಅವರು ಅಬ್ದುಲ್ ಕರೀಮ್ ಅವರ ಕಥೆಯನ್ನು ನೋಡಿದರು. ಈ ವಿಷಯದ ಬಗ್ಗೆ ಐತಿಹಾಸಿಕ ಸಂಶೋಧನೆಯನ್ನು ನಡೆಸಿದ ನಂತರ ಅವರು ರಾಣಿ ವಿಕ್ಟೋರಿಯಾ ಮತ್ತು ಕರೀಮ್ ನಡುವಿನ ಸ್ನೇಹವನ್ನು ಆಧರಿಸಿದ ಪುಸ್ತಕ, *ವಿಕ್ಟೋರಿಯಾ ಮತ್ತು ಅಬ್ದುಲ್: ದ ಟ್ರು ಸ್ಟೋರಿ ಆಫ್ ಕ್ವೀನ್ಸ್ ಕ್ಲೋಸೆಸ್ಟ್ ಕೋನ್ಫಿಡೆಂಟ್* ಬರೆದರು. ನಂತರ ಅದನ್ನು *ವಿಕ್ಟೋರಿಯಾ ಮತ್ತು ಅಬ್ದುಲ್* (೨೦೧೭) ಚಿತ್ರಕ್ಕೆ ಅಳವಡಿಸಲಾಯಿತು. ಇದರಲ್ಲಿ ಡೇಮ್ ಜೂಡಿ ಡೆಂಚ್ ಮತ್ತು ಅಲಿ ಫಜಲ್ ಕಾಣಿಸಿಕೊಂಡಿದ್ದಾರೆ.  

### *ದಿ ಮಿಸ್ಟರಿ ಆಫ್ ದಿ ಪಾರ್ಸಿ ಲಾಯರ್* 
ಆಕೆಯ ಪುಸ್ತಕ *ದಿ ಮಿಸ್ಟರಿ ಆಫ್ ದಿ ಪಾರ್ಸಿ ಲಾಯರ್*, ೨೦೨೧ ರಲ್ಲಿ ಬಿಡುಗಡೆಯಾಯಿತು.  ಇದು ಯುವ ಭಾರತೀಯ ವಕೀಲ ಜಾರ್ಜ್ ಎಡಲ್ಜಿ ಅವರ ಕಥೆಯನ್ನು ವಿವರಿಸುತ್ತದೆ. ಅವರು ತಮ್ಮ ಮುಗ್ಧತೆಯನ್ನು ಸಾಬೀತುಪಡಿಸಲು ಆರ್ಥರ್ ಕಾನನ್ ಡಾಯ್ಲ್ ಅವರನ್ನು ನೇಮಿಸಿಕೊಂಡರು.  

### *ದ ಕಿಂಗ್ ಆಂಡ್ ಅನದರ್ ಕಂಟ್ರಿ* 
೧೯೧೪ ರಲ್ಲಿ ಯುರೋಪ್‌ಗೆ ಕಳುಹಿಸಲಾದ ಭಾರತೀಯ ಪುರುಷರ ಕಥೆಗಳನ್ನು ಸಂಗ್ರಹಿಸಿದ ನಂತರ, ಅವರು *ಫಾರ್ ಕಿಂಗ್ ಮತ್ತು ಅನದರ್ ಕಂಟ್ರಿ* (೨೦೧೫) ಅನ್ನು ಪ್ರಕಟಿಸಿದರು. ಇದು ಮೊದಲ ವಿಶ್ವ ಯುದ್ಧದಲ್ಲಿ ಭಾರತದ ಕೆಲವು ಕೊಡುಗೆಗಳನ್ನು ವಿವರಿಸುತ್ತದೆ.

## ವೈಯಕ್ತಿಕ ಮತ್ತು ಕುಟುಂಬ 
ಅವರ ಪುಸ್ತಕಗಳಲ್ಲಿ ಮಾಡಿದ ಸಮರ್ಪಣೆಗಳು ಬಸು ಅವರ ತಂದೆ ಚಿತ್ತ ರಂಜನ್ ಬಸು ಎಂದು ತೋರಿಸುತ್ತದೆ. ಅವರಿಗೆ ಇಬ್ಬರು ಸಹೋದರಿಯರು,  ಮತ್ತು ಇಬ್ಬರು ಹೆಣ್ಣುಮಕ್ಕಳಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* IMDb ನಲ್ಲಿ ಶ್ರಬಾನಿ ಬಸು
* 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ